Tempe del Grup Inditex ha presentat l'única oferta de compra de la segona parcel·la més gran de Parc Sagunt I
11 de gener 2019

![Imagen 1](/media/2e4n0p5x/72_quicofernandez_m1.jpg)

### 

![](/media/sl2mhag3/72_tempe_c.jpg) 

L'alcalde de Sagunt i membre del Consell d'Administració de l'Autoritat Portuària de València (APV), Quico Fernández, ha confirmat la notícia que l'empresa Tempe, del Grup Inditex, ha presentat l'única oferta per a l'adquisició de la segona parcel·la més gran de Parc Sagunt I, d'uns 280.000 metres quadrats. L'APV ha anunciat que dilluns que ve es reunirà el consell d'administració de València Plataforma Intermodal i Logística (VPI), l'empresa que gestiona el sòl de l'APV, per a deliberar i decidir sobre l'oferta rebuda.

 Fernández ha declarat que: “**L'única oferta presentada és de Tempe del Grup Inditex i és ja una realitat que el gran grup tèxtil espanyol, una de les primeres marques en l'àmbit mundial aposta per la nostra ciutat, per Parc Sagunt, pel nostre port marítim i per la nostra economia. Això s'ha de traduir en la generació de molts llocs de treball. Després de les grans notícies que hem tingut en estos últims mesos de Mercadona i altres empreses que han triat la nostra ciutat, crec que Inditex vinga a Sagunt probablement és el gran esdeveniment que potenciarà la nostra economia**”.

 L'alcalde ha agraït el treball que s'ha fet des de l'Autoritat Portuària, des de l'Ajuntament de Sagunt i des de la Generalitat Valenciana perquè “**això siga una realitat. Estic molt satisfet com a alcalde del treball que s'ha fet i també que es creen estes condicions en estos moments, que s'aprofiten estes oportunitats, ja que és consolidar el futur de la nostra ciutat, fer de Sagunt una referència en la recuperació econòmica, en la recuperació de l'ocupació al nostre país i per tant no podria estar més content de poder donar estes notícies que es sumen a unes altres que s'han donat en els últims temps que superen el clima d'escepticisme i d'un cert pessimisme després de la crisi econòmica i que ens situen en el futur com un gran pol de logística i un gran pol empresarial**”.​

  

*   [](http://www.facebook.com/sharer.php?u=https://aytosagunto.es/va/actualitat/tempe-del-grup-inditex-ha-presentat-l-única-oferta-de-compra-de-la-segona-parcel-la-més-gran-de-parc-sagunt-i/ "Facebook")
*   [](http://twitter.com/share?url=https://aytosagunto.es/va/actualitat/tempe-del-grup-inditex-ha-presentat-l-única-oferta-de-compra-de-la-segona-parcel-la-més-gran-de-parc-sagunt-i/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/tempe-del-grup-inditex-ha-presentat-l-única-oferta-de-compra-de-la-segona-parcel-la-més-gran-de-parc-sagunt-i/ "Linked In")
*   [](mailto:?body=https://aytosagunto.es/va/actualitat/tempe-del-grup-inditex-ha-presentat-l-única-oferta-de-compra-de-la-segona-parcel-la-més-gran-de-parc-sagunt-i/)